ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004412
ขอให้แก้ไขปัญหาเหตุเดือดร้อนรำคาญจากการเลี้ยงสุนัขของเพื่อนบ้าน ที่ปล่อยออกมาปัสสาวะ อุจจาระ และคุ้ยขยะตามพื้นที่สาธารณะและตามด้านหน้าบ้านเรือนของประชาชนในพื้นที่ บริเวณ ซอยท่าข้าม 16 ถนนท่าข้าม แขวงแสมดำ เขตบางขุนเทียน กรุงเทพมหานคร จุดสังเกตจากปากซอยท่าข้าม 16 ตรงเข้าไปผ่านร้านสะดวกซื้อเซเว่นอีเลฟเว่น ฝั่งทางด้านขวามือ แล้วจะพบสามแยกแรก ให้เลี้ยวตามทางโค้งบังคับ แล้วให้ตรงเข้าไปประมาณ 500 เมตร จะพบร้านซ่อมรถจักรยาน ชื่อร้านเหมียวซ่อมจักรยาน (ชื่อที่ประชาชนเรียก) ตั้งอยู่ฝั่งทางด้านขวามือ ซึ่งจะพบบ้านที่เกิดเหตุตั้งอยู่ฝั่งตรงข้าม ภายในพื้นที่จะมีบ้านจำนวนหลายหลัง ที่เป็นบ้านพักอาศัยและเป็นบ้านเช่า เนื่องจากผู้ร้องแจ้งว่าเจ้าของบ้าน เพศชาย อายุประมาณ 45-46 ปี สูงประมาณ 170 กว่าเซนติเมตร รูปร่างสูงใหญ่ ผิวสีดำ ได้เลี้ยงสุนัขไว้จำนวนมาก (ไม่สามารถระบุจำนวนสุนัขได้) แต่เป็นการเลี้ยงสุนัขแบบปล่อยตลอดเวลา (ไม่ได้เลี้ยงสุนัขแบบขังเอาไว้) ทำให้สุนัขออกมา ปัสสาวะและอุจจาระ และคุ้ยขยะตามพื้นที่สาธารณะและตามด้านหน้าบ้านเรือนของประชาชนในพื้นที่ และสุนัขยังไล่กัดประชาชนที่เดินผ่านไปมาด้วย ส่งผลให้ผู้ร้องและประชาชนในพื้นที่ได้รับความเดือดร้อนมาประมาณ 10 กว่าปีแล้ว เบื้องต้นผู้ร้องได้ติดต่อแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แล้ว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata